**SIJOITUSSOPIMUS**

Sijoitussopimuksella luovuttaja (omistaja) antaa sopimuskohteen (kissa) vastaanottajan (haltija) hallintaan (hallintaoikeus) tämän sopimuksen ehtojen mukaisesti siten, että kissan omistusoikeus jää luovuttajalle koko sopimuksen voimassaolon ajaksi.

**Hallintaoikeus**

Kissa elää haltijan kotona ja haltija vastaa kissan normaalista arkipäivän elämästä, mutta ei voi myydä, luovuttaa tai käyttää kissaa siitokseen.

**Sopimuksen tarkoitus**

Luovuttaja tekee sijoitussopimuksen voidakseen käyttää naaraskissaa siitokseen.

Vastaanottaja tekee sijoitussopimuksen mahdollistaakseen saamansa naaraskissan asiantuntevan siitoskäytön.

|  |  |  |
| --- | --- | --- |
| **Sopimuskohde, myöhemmin tekstissä KISSA** | | |
| Nimi | | Syntymäaika |
| Rekisterinumero | Tunnistenumero | |
| Rotu | Väri/Ryhmä | |
| EMS-koodi | Kasvattaja (ellei sama kuin luovuttaja) | |

|  |  |  |  |
| --- | --- | --- | --- |
| **KISSAN VANHEMMAT** | | | |
| Isä | | | EMS-koodi |
| Rekisterinumero | Tunnistenumero | | |
| Emo | | | EMS-koodi |
| Rekisterinumero | Tunnistenumero | | |
|  | | | |
| **Luovuttaja (omistaja)** | | | |
| Nimi | | | Yhdistys |
| Osoite + postiosoite | | | |
| Puhelinnumero | | Sähköposti | |
|  | | | |
| **Vastaanottaja (haltija)** | | | |
| Nimi | | | Yhdistys |
| Osoite + postiosoite | | | |
| Puhelinnumero | | Sähköposti | |

**Kauppahinta ja vakuusmaksu**

Kissan kauppahinta on \_\_\_\_\_\_\_\_\_\_\_\_\_\_ euroa.

Vakuusmaksu on kissasta luovutushetkellä maksettava korvaus. Vakuusmaksu on enintään puolet kissan kauppahinnasta.

Osapuolet sopivat, että:

a) Vastaanottaja ei maksa kissasta vakuusmaksua.

b) Vastaanottaja maksaa kissasta vakuusmaksuna \_\_\_\_\_\_\_\_\_\_\_\_\_\_ euroa.

Luovuttaja palauttaa koko vakuusmaksun vastaanottajalle käytettyään kissaa tämän sopimuksen mukaisesti siitokseen.

Omistusoikeuden siirtyminen vastaanottajalle on määritelty tässä sopimuksessa myöhemmin.

Koko maksu palautetaan viimeistään, kun sovitun pentueen / pentueiden syntymästä on kulunut kolme kuukautta. Jos luovuttaja ei käytä kissaa siitokseen sopimuksen päättymiseen mennessä, vakuusmaksu jää hänelle.

**Siitosoikeus, siitoskäyttö**

**Vastaanottajan oikeudet ja velvollisuudet**

* Vastaanottajan tulee ilmoittaa luovuttajalle naaraan kiimasta viipymättä
* Vastaanottajalla ei ole oikeutta käyttää kissaa siitokseen sopimuksen voimassaoloaikana
* Vahinkopentue: muu kuin luovuttajan siitosoikeuden käyttöön perustuva pentue. Vastaanottajan aikaansaama sopimuksen ulkopuolinen vahinkopentue ei vähennä luovuttajan tämän sopimuksen mukaista siitoskäyttöoikeutta. Vastuu sopimuksen ulkopuolisesta vahinkopentueesta on sen sopijapuolen, jonka hallussa kissa on ollut vahinkopentueen saadessa alkunsa.

**Luovuttajan oikeudet ja velvollisuudet**

* Siitosoikeus tarkoittaa luovuttajan oikeutta teettää naaralla \_\_\_ pentuetta tämän sopimuksen ehtojen mukaisesti.
* Siitoskäyttöön kissalta edellytetään rodulta vaadittavat terveystulokset sekä sopiva luonne.
* Pentueeksi lasketaan yksikin kahdeksan viikon ikäiseksi elävä pentu. Mikäli yksikään pentu ei elä kahdeksan viikon ikäiseksi, pentuetta ei lasketa pentueeksi ja luovuttajalla on mahdollisuus sopimuksen voimassaoloaikana käyttää naarasta uudelleen siitokseen.
* Siitosoikeus päättyy naaraan täyttäessä \_\_\_\_ vuotta, riippumatta siitä onko luovuttaja käyttänyt siitosoikeuttaan tai ei.
* Naaras synnyttää luovuttajan / vastaanottajan luona.
* Luovuttaja saa ottaa naaraan luokseen synnytystä varten kaksi viikkoa ennen laskettua aikaa. Jos naaras synnyttää luovuttajan luona, saa luovuttaja luovuttaa naaraan vastaanottajalle aikaisintaan pentueen ollessa neljäntoista viikon ikäinen. Mikäli osapuolet kuitenkin sopivat, että naaras synnyttää vastaanottajan luona, luovuttaja saa noutaa pentueen aikaisintaan silloin, kun se täyttää neljätoista viikkoa. Tilanteessa, jossa naaras siirretään yhdessä pentujen kanssa takaisin luovuttajalle, neljäntoista viikon ikäraja ei sido.
* Luovuttajan on noudettava pentue viimeistään silloin, kun se täyttää neljätoista viikkoa, ellei sovita myöhemmästä ajankohdasta kirjallisesti erikseen.

**Kuluvastuut**

* Luovuttaja vastaa naaraan kuljetusten järjestämisestä terveystarkastuksia ja synnytyksiä varten sekä niistä aiheutuvista kuluista.
* Luovuttaja vastaa naaraan siitoskäytön kuluista:
  + rekisteröintisääntöjen vaatimat terveystarkastukset
  + luovuttajan haluamat muut siitokseen liittyvät tutkimukset
  + astutus ja tiinehtymiseen ja sen seurantaan liittyvät tutkimukset
  + luovuttajan päättämät naaraan kanto- ja imetysajan lisäruokinta
  + luovuttajan valitsemat näyttely ilmoittautumismaksut ja muut vastaavat kissan kulut
* Kuluilla tarkoitetaan edellä mainituissa kohdissa kaikkia kuluja mukaan lukien mm. välttämättömät matka-, majoitus- ja kuljetuskustannukset.
* Ilman erillistä sopimusta ei korvata ansionmenetystä, päivärahoja tai muuta vastaavaa.
* Vastaanottaja vastaa naaraan tavanomaisesta hoidosta aiheutuneista kuluista, kuten:
  + luovuttajan ohjeistuksen mukainen ruokinta ja turkinhoito
  + rokotusohjelman mukaiset rokotukset
  + sairauden- ja terveydenhoidosta, joka ei kuulu luovuttajan vastuulle tai liity siitokseen
  + tarjoaa vähintään sääntöjen määräämät tilat kissalle

Mikäli osapuolet kuitenkin sopivat, että naaras synnyttää vastaanottajan luona, vastaanottajalla on oikeus saada korvaus luovuttajalta pentueen hoidosta aiheutuneista seuraavista kuluista:

* + synnytyksestä aiheutuvat välttämättömät eläinlääkärikulut
  + luovuttajan päättämät:
  + pentujen terveyden kannalta välttämättömät ja tarpeelliset eläinlääkäri- ja lääkekulut
  + pentujen ruokinta
  + matolääkkeet
  + eläinlääkärin pentuetarkastus ja pentujen tunnistusmerkintä
  + pentueen kuljetukset

Muista kuin välttämättömään ravitsemukseen ja lääkitykseen liittyvistä kuluista on sovittava etukäteen erikseen.

**Näyttelyoikeus**

**Kissaliiton sääntöjen mukaisesti vain omistaja voi ilmoittaa kissan näyttelyyn.**

Osapuolten tulee sopia kirjallisesti näyttelyoikeuksista.

Mikäli vastaanottaja haluaa näyttelyttää kissaa itse on siitä mahdollista sopia niin että vastaanottaja vastaa itse näyttelyttämisestä aiheutuneista kuluista. (näyttelymaksut, matkat, hotellit, turkinhoito ym.)

Oikeuksien käytöstä sovitaan yhdessä kirjallisesti ennen suunniteltua tapahtumaa esim. sähköpostilla tai tekstiviestillä.

**Vahingonvastuu**

Jos kissa kuolee tai vahingoittuu, ja se johtuu jommankumman osapuolen tuottamuksesta tai tahallisuudesta, toisella osapuolella on oikeus vahingonkorvaukseen. Kissalle on suositeltavaa ottaa vakuutus.

Kissalla

\_\_\_ on vakuutus \_\_\_ei ole vakuutusta.

\_\_\_ sairauskuluvakuutus \_\_\_ kuolemanvaravakuutus \_\_\_ vastuuvakuutus

Vakuutuksen ottaja on:

\_\_\_ vastaanottaja \_\_\_luovuttaja.

Osapuolet ovat sopineet korvauksen saajasta ja ilmoittaneet tämän vakuutusyhtiölle.

**Tiedonantovelvollisuus**

Luovuttaja vakuuttaa kertoneensa sijoitussopimuksen oikeudellisesta ja käytännön merkityksestä, kaikista tiedossaan olevista kissan ja rodun tyypillisistä ominaisuuksista, rodussa esiintyvistä perinnöllisistä vioista ja sairauksista sekä näiden seikkojen merkityksestä. LIITE 1

**Ohjeet**

Luovuttaja vakuuttaa antaneensa vastaanottajalle rodunomaiset hoito- ja ruokintaohjeet. LIITE 2

**Vastaanottajan velvollisuus**

Vastaanottaja on tutustunut rotuun ja selvittänyt sen soveltuvuuden itselleen sekä ymmärtää sijoitussopimuksen oikeudellisen ja käytännön merkityksen. Vastaanottaja on huolellisesti tutustunut luovuttajan antamiin tietoihin kissasta ja rodusta.

**Kissan luovutus**

Kissa luovutetaan vastaanottajalle tämän sopimuksen allekirjoittamisen yhteydessä, ellei muuta ole erikseen kirjallisesti sovittu.

**Sopimuksen päättyminen**

Sopimus päättyy, kun luovuttaja on käyttänyt siitosoikeutensa tai viimeistään naaraan täyttäessä \_\_\_ vuotta.

Sopimuksen päättyessä naaraan omistajuus siirtyy vastaanottajalle.

Luovuttajan kirjallinen ilmoitus, että hän ei käytä siitosoikeuttaan, päättää sijoitussopimuksen.

Kumpikaan osapuoli ei voi ottaa kissaa toiselta osapuolelta itselleen ilman yksimielisyyttä ja kirjallista sopimusta. Jos jompikumpi katsoo sopimusehtoja rikotun, osapuolten tulee pyrkiä sopimaan asia ja mieluiten kirjallisesti. Osapuolen yksipuolinen tulkinta sopimusrikkomuksesta ei päätä sopimusta vaan oikeuttaa esittämään vaatimuksen sopimuksen purkamisesta. Osapuolet voivat sopia sopimuksen purkamisesta aina halutessaan vapaaehtoisin sopimuksin ja samalla ratkaista menettely vakuusmaksun ja muiden kulujen korvaamisesta. Osapuolet voivat vaatia sopimuksen purkamista, jos jompikumpi rikkoo olennaisesti tämän sopimuksen ehtoja.

Mikäli syntyy epäily kissan hyvinvoinnin vaarantumisesta eläinsuojelullisin perustein, sopijapuoli on velvoitettu ilmoittamaan asian valvontaeläinlääkärille. Osapuolet ovat sidottuja sopimukseen sen ehtojen täyttymiseen asti.

Vastaanottajalla ei ole oikeutta lunastaa kissaa itselleen sopimuskauden aikana elleivät sopijapuolet kirjallisesti halua yksimielisesti näin sopia.

Luovuttaja ei voi sopimuksen voimassaoloaikana luovuttaa sopimuskohteen omistajuutta kolmannelle osapuolelle. Vastaanottaja ei voi sopimuksen voimassaoloaikana luovuttaa sopimuskohteen hallintaa kolmannelle osapuolelle lukuun ottamatta lyhytaikaista hoitoa esim. loman ajaksi. Luovuttajalla on oikeus pitää kissan rekisterikirja hallussaan, kunnes omistusoikeus on siirtynyt kokonaan vastaanottajalle.

Vastaanottajalla on oikeus saada kopio rekisterikirja.

**Erimielisyyksien ratkaiseminen**

Tätä sopimusta koskevat erimielisyydet pyritään ratkaisemaan osapuolten välisillä neuvotteluilla. Mikäli sovintoa ei saada aikaan osapuolet voivat olla yhteydessä kuluttajaneuvontaan. Asiaan saadaan lopullinen ratkaisu nostamalla kanne käräjäoikeudessa (www.oikeus.fi).

Tämän sopimuksen allekirjoituksin luovuttaja ja vastaanottaja vakuuttavat seuraavaa:

* luovuttajalla on oikeus luovuttaa kissan hallintaoikeus
* luovuttajan ja vastaanottajan antamat tiedot tässä sopimuksessa ja sen liitteissä ovat totuudenmukaiset
* luovuttaja ja vastaanottaja ovat yhdessä käyneet läpi tämän sopimuksen ja allekirjoituksillaan sen hyväksyneet

**Suomen Kissaliitto ry:n asema ja sen antama luovuttajaa velvoittava ohjeistus**

Suomen Kissaliitto on laatinut tämän sopimuslomakkeen käytettäväksi naaraskissan sijoittamisessa. Suomen Kissaliiton kasvattajasitoumuksen allekirjoittanut ja annettujen ohjeiden noudattamiseen velvoitettu luovuttaja:

1. On sitoutunut tekemään kirjallisen sopimuksen
2. Voi luovuttaa kissan joka on vähintään neljäntoista (14) viikon ikäinen
3. On tehnyt pentueilmoituksen ja rekisteröi kissan
4. Viimeistään kahden (2) kuukauden kuluessa siitä, kun omistusoikeus kissaan on siirtynyt vastaanottajalle, luovuttaja lähettää vastaanottajalle rekisterikirjan ja siirtää kissan vastaanottajan nimiin Suomen Kissaliiton ohjeiden mukaisesti.

**Rekisterikirja**

Rekisterikirja on ostajalle annettava todistus siitä, että hänen ostamansa kissa on rekisteröity Kissaliiton pitämään rekisteriin. Jos luovuttaja ei toimita rekisterikirjaa viimeistään kuuden (6) kuukauden kuluessa omistusoikeuden siirtymisestä, luovuttaja maksaa vastaanottajalle 50 % sopimuksen mukaisesta kauppahinnasta.

**Suomen Kissaliitto ry:n osapuolille antamia suosituksia**

**Vakuusmaksu**

Kohtuullisena vakuusmaksuna voidaan pitää enintään 50 % koko kauppahinnasta.

**Maksuehdot ja erämaksu**

Vakuusmaksu voidaan maksaa erissä ja kuitata kokonaan maksetuksi allekirjoituksin. Luovuttaja ja vastaanottaja voivat sopia, että vakuusmaksu tai osa siitä maksetaan sovittavissa erissä kissan luovutuksen jälkeen.

**Virhe**

Jos kissassa ilmenee luovutuksen jälkeen sairaus tai muu vika, joka on ollut piilevänä jo luovutushetkellä voi vastaanottajalla olla oikeus saada hinnanalennusta ja mahdollisesti vahingonkorvausta virheen perusteella. Vastaanottajan tulee ilmoittaa virheestä luovuttajalle mahdollisimman pian.

Luovuttajalla on oikeus korjata/korjauttaa (tutkia/hoidattaa) virhe kustannuksellaan. Virheeseen vetoavan vastaanottajan on otettava yhteys luovuttajaan ennen ryhtymistään toimenpiteisiin ja osoitettava virheen olemassaolo luotettavalla tavalla. Osapuolten kannattaa pyrkiä sovintoon asiassa. Luovuttajan korvausvastuu on enintään vastaanottajan kissasta maksama vakuusmaksu.

**Vahingonkorvaus**

Mahdolliseen vahingonkorvaukseen sovelletaan kuluttajansuojalakia eikä osapuolilla ole oikeutta vahingonkorvaukseen esim. mielipahasta.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| Paikka ja aika |  | Luovuttajan allekirjoitus ja  nimenselvennys |  | Paikka ja aika |  | Haltijan allekirjoitus ja  nimenselvennys |
| **Tästä sopimuksesta on molemmilla sopijapuolilla oma kappaleensa.** | | | | | | |

**Ohjeita sopimuksen täyttämiseen**

**Luovuttajan ja vastaanottajan tulee tietää kenen kanssa asioi.**

Varmista asia kuvallisesta henkilötodistuksesta. Sopimuskumppanin selvittämisellä varmistetaan kissan etu - se on lähtöisin luotettavalta kasvattajalta ja luovutetaan luotettavaan kotiin.

EU:n tietosuoja-asetus/tietosuojalaki on otettava huomioon henkilötietoja käsiteltäessä ja tallennettaessa. Esim. henkilötunnusten keräämistä kannattaa välttää ellei siihen ole erityistä perustetta. Kiinnitä huomiota myös henkilötietojen säilyttämistapaan ja tuhoamiseen.

Luovuttajalla on lain mukaan pääsääntöisesti näyttövelvollisuus siitä, että hän on täyttänyt tiedonantovelvollisuutensa. Suositus on, että tähän sopimukseen liitetään omaan rotuun liittyvä riittävän kattava selvitys kissan ja rodun tyypillisistä ominaisuuksista, rodussa esiintyvistä perinnöllisistä vioista ja sairauksista sekä näiden seikkojen merkityksestä.

Tiedonantovelvollisuuden täyttäminen ei lain mukaan kuitenkaan tarkoita vapautta mahdollisesta virhevastuusta. Tiedonantovelvollisuuden täyttämisellä on merkitystä luovuttajan virhevastuuta arvioitaessa.

Rodunomaiset hoito- ja ruokintaohjeet tulee antaa tavalla, joka on ostajan käytettävissä kissan luovutuksen jälkeenkin ja jonka luovuttaja voi tarvittaessa näyttää toteen. Hoito- ja ruokintaohjeet kannattaa antaa ostajalle ennakkoon tutustuttavaksi ja luettavaksi, jotta ostaja voi tarvittaessa esittää lisäkysymyksiä.